
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

2 ΙΟΥΝΙΟΥ 1989 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Απαγόρευση κυνηγίου.. 1 

Αύξηση του εκ των εσόδων της Εργατικής Εστίας ποσοστού υπέρ 
του Ταμείου Αλληλοβοήθειας προσωπικού αυτής. 2 


Επιδότηση των ξενοδοχειακών επιχειρήσεων: α) «Ρόδος Παλλάς 
ΑΕ» ξενοδοχείο «ΡΟΔΟΣ ΠΑΛΛΑΣ». β) «Παπυράκη ΑΕ - Ξενο¬ 
δοχείο 5ΚΑΕΕΤΑ ΒΕΑΟΗ» ξενοδοχείο «ΑΚΤΗ ΣΚΑΛΕΤΑ». γ) 

τντ Λ » ΓΤ» ΛΤ-. ο Ν , --- _ V 


«Ν. Λούμπος και ΣΙΑ ΟΕ» ξενοδοχείο «ΑΤΛΑΝΤΙΣ» για διατή¬ 
ρηση θέσεων εργασίας . 3 

Σύσταση οργανωτικής επιτροπής για την επίδειξη ταινιών μικρού 

μήκους στη Δράμα.. 4 

Χαρακτηρισμός ως έργου τέχνης του κτιρίου ιδιοκτησίας Σκουρλά 
στην Πλατεία Αγ. Ασωμάτων 5 στην Αθήνα . 5 


Έγκριση του Ειδικού Κανονισμού Λιμένα Ναυπλίου αριθ. 20 . . 6 
Διαπίστωση αριθμού προσωρινών θέσεων με σχέση εργασίας ιδ. δι¬ 
καίου αορίστου χρόνου στο Κ.Π.Σ. Αρχανών Ν. Ηρακλείου . 7 
Έγκριση του Ειδικού Κανονισμού Λιμένα Ηρακλείου αριθ. 37 .. 8 
Τροποποίηση της παρ. 2 του άρθρου 16 του Κανονισμού Λειτουρ¬ 
γίας, Διοικήσεως και Παροχών του Κ.Α.Φ. Λιμένος - Ξηράς Κό¬ 


ρινθου . 9 

Τροποποίηση της παρ. 2 του άρθρου 16 του κανονισμού παροχών 

Κ.Α.Φ. Ξηράς Κιάτου .10 

Προσαρμογή του Οργανισμού Εσωτερικής Υπηρεσίας της Κοινότη¬ 
τας Τρύπης Ν. Λακωνίας.11 

Έγκριση τροποποίησης των παραγράφων 4 και 14 του άρθρου 10 

του καταστατικού του ΤΟΕΒ Μαγούλας Ν. Λακωνίας .12 

Ψήφιση ΟΕΥ της Κοινότητας Κονταριώτισσας, Ν. Πιερίας .... 13 

Παραχώρηση αδιάθετης χορτολιβαδικής έκτασης.14 

Τροποποίηση και προσαρμογή Ο.Ε.Υ. Κοινότητας Αγ. Μάμαντος 
Ν. Χαλκιδικής.15 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 24394/9.5.89 απόφαση του Υπουργού 
Εσωτερικών.15 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 97447/5214/π.ε. (1) 

Απαγόρευση κυνηγίου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παράγρ. 5 Ν.Δ. 86/69 «Περί Δασι¬ 
κού Κώδικα» που προστέθηκαν με τις διατάξεις του άρθρου 7 Ν. 177/ 
75. 

2. Την αριθ. 2677/15.12.1988 θετική εισήγηση του Δασαρχείου 
Θηβών καθώς και τη σύμφωνη γνώμη του Κ.Σ. Θηβών. 


3. Την αριθ. 283998/10.6.1982 απόφαση του Υπουργού Γεωρ¬ 
γίας «περί μεταβίβασης αρμοδιοτήτων πρώην Γ.Δ. και Α.Ν. Γ.Δ. στους 
υπηρεσιακούς παράγοντες, αποφασίζουμε: 

Απαγορεύουμε το κυνήγι όλων των θηραμάτων για 10 χρόνια από 
1.8.1989 μέχρι 31.7.1999 σε έκταση 24.500 στρεμ. στην περιοχή 
Τανάγρας - Βοιωτίας της οποίας τα όρια έχουν ως εξής: 

Με αφετηρία τον οικισμό Τανάγρας και με κατεύθυνση Βόρεια - Βο¬ 
ρειοανατολική ακολουθείται ο ασφαλτόστρωτος επαρχιακός δρόμος 
προς την Εθνική οδό Αθηνών - Λαμίας, μέχρι τη συνάντηση της (νέας) 
Σιδηροδρομικής Γραμμής την οποία ακολουθεί - το όριο - προς-Ανατο¬ 
λή μέχρι τον οικισμό της Οινόης (Σταθμός Οινόης). Από εκεί ακολου¬ 
θεί τον Επαρχιακό δρόμο προς Αγ. Θωμά (άσφαλτος) μέχρι τη γέφυρα 
του Ασωπού ποταμού. Στη συνέχεια ακολουθείται προς τ’ ανάντι ο πο¬ 
ταμός Ασωπός - από τη Βόρεια όχθη του - και επί υπάρχοντος αγροτι¬ 
κού δρόμου (κατά μήκος του ποταμού), μέχρι τη συνάντηση του Υδρευ- 
τικού (Αθηνών) αγωγού τη Λίμνη Υλική. 

> Στο σημείο αυτό - το όριο - διασχίζει τον Ασωπό και ακολουθεί προς 
τ ανάντι πάλι τη νότια όχθη αυτού και επί αγροτικού δρόμου μέχρι τη 
συμβολή του ποταμού με το Ρ. Γάτας (όπου είναι και συμβολή πολλών 
αγροτικών δρόμων). Από τη συμβολή με πορεία Δυτική - Βορειοδυτική 
ακολουθείται αγροτικός δρόμος κατά μήκος μικρής ράχης και στη βο¬ 
ρεινή πλευρά του Ρ. Γάτας — ο οποίος (δρόμος) αφού διασχίζει μετά από 
δύο (2) χιλιόμετρα περίπου το Ρέμμα αυτό καταλήγει στον Επαρχιακό 
δρόμο Τανάγρας - Ασωπίας και στο 4 περίπου χιλιόμετρο αυτού. 

Το δρόμο αυτό ακολουθεί προς και μέχρι το χωριό Τανάγρα. 

Το Δασαρχείο Θηβών παρακαλείται για την έκδοση της σχετικής Δα¬ 
σικής Απαγορευτικής Διάταξης Θήρας την οποία θα κοινοποιήσει και 
στο ΥΠ. ΓΕ. . · 


Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύσει από τον κυνηγετικό χρόνο 1989 - 1990. 

Αθήνα, 29 Μαΐου 1989 

Με εντολή Υπουργού 
Ο Διευθυντής 
Κ. ΠΑΝΕΤΣΟΣ 


♦ 


Αριθ. 51153 (2) 

Αύξηση του εκ των εσόδων της Εργατικής Εστίας ποσοστού υπέρ του 
Ταμείου Αλληλοβοήθειας προσωπικού αυτής. 


Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 8 παρ. 2 του Ν. 678/77 «περί τροποποι- 
ήσεως και συμπληρώσεως των διατάξεων περί Οργανισμού Εργατικής 
Εστίας και άλλων τινών διατάξεων». 

2. Το αριθ. 7/15.3.1989 υπόμνημα του Πανελλήνιου Συλλόγου 
προσωπικού Εργατικής Εστίας, αποφασίζουμε: 

Εγκρίνουμε την αύξησή του, εκ των εσόδων της Εργατικής Εστίας, 
ποσοστού, υπέρ του Ταμείου Αλληλοβοήθειας προσωπικού της Εργατι¬ 
κής Εστίας, από 0,50% σε 1% για το έτος 1989. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Μαΐου 1989 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 
-♦- 

Αριθ. 31205 (3) 

Επιδότηση των ξενοδοχειακών επιχειρήσεων: α) «Ρόδος Παλλάς ΑΕ» 
ξενοδοχείο «ΡΟΔΟΣ ΠΑΛΛΑΣ». β) «Παπυράκη ΑΕ - Ξενοδοχείο 
5ΚΑΕΕΤΑ ΒΕΑΟΗ» ξενοδοχείο «ΑΚΤΗ ΣΚΑΛΕΤΑ». γ) «Ν. Λού- 
μπος και ΣΙΑ ΟΕ» ξενοδοχείο «ΑΤΛΑΝΤΙΣ» για διατήρηση θέσεων 
εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 8 του Ν. 1545/85 «Εθνικό Σύστημα 
Προστασίας από την ανεργία και άλλες διατάξεις». 

2. Την υπ’ αριθ. 31620/19.9.86 (ΦΕΚ 678/Β/13.10.86) από¬ 
φαση του Υφυπουργού Εργασίας «Επιδότηση ξενοδοχειακών επιχειρή¬ 
σεων για διατήρηση θέσεων εργασίας», όπως συμπληρώθηκε με την 
όμοιά της αριθ. 32335/10.10.86 (ΦΕΚ 762/Β/31.10.86). 

3. Το υπ’ αριθ. 114281/18.5.89 έγγραφο του ΟΑΕΔ με το οποίο 
μας υπέβαλε απόσπασμα πρακτικού της υπ’ αριθ. 19/18.4.89 συνε¬ 
δρίασης του Διοικητικού Συμβουλίου του, κατά την οποία αποφασί- 
στηκε η υποβολή πρότασης για επιδότηση των ξενοδοχειακών επιχειρή¬ 
σεων: α) «Ρόδος Παλλάς ΑΕ» ξενοδοχείο «ΡΟΔΟΣ ΠΑΛΛΑΣ», β) «Πα¬ 
πυράκη ΑΕ Ξενοδοχείο 5ΚΑΕΕΤΑ ΒΕΑΟΗ» ξενοδοχείο «ΑΚΤΗ ΣΚΑ¬ 
ΛΕΤΑ» και γ) «Ν. Λούμπος και ΣΙΑ ΟΕ» ξενοδοχείο «ΑΤΛΑΝΤΙΣ» για 
διατήρηση θέσεων εργασίας, αποφασίζουμε: 

Εγκρίνουμε την επιδότηση των παρακάτω ξενοδοχειακών επιχειρή¬ 
σεων για τη διατήρηση θέσεων εργασίας: 

α) «Ρόδος Παλλάς ΑΕ» ξενοδοχείο «ΡΟΔΟΣ ΠΑΛΛΑΣ» με το ποσό 
του ενός εκατομμυρίου εκατόν ογδόντα δύο χιλιάδων (1.182.000) δρχ. 
για τη διατήρηση σαράντα ενός (41) εργαζομένων στις θέσεις εργασίας 
τους, κατά το χρονικό διάστημα από 7.11.88 μέχρι 21.12.88. 

β) «Παπυράκη ΑΕ ξενοδοχείο 5ΚΑΕΕΤΑ ΒΕΑΟΗ» ξενοδοχείο 
«ΑΚΤΗ ΣΚΑΛΕΤΑ»: με το ποσό των διακοσίων εξήντα τριών χιλιάδων 
(263.000) δρχ. για τη διατήρηση είκοσι τριών (23) εργαζομένων στις 
θέσεις εργασίας τους, κατά το χρονικό διάστημα από 1.11.88 μέχρι 
25.11.88. 

γ) «Ν. Λούμπος και ΣΙΑ» ξενοδοχείο «ΑΤΛΑΝΤΙΣ»: με το ποσό 
επτακοσίων ενενήντα έξι χιλιάδων (796.000) δρχ. για τη διατήρηση 
εννέα (9) εργαζομένων στις θέσεις εργασίας τους, κατά το χρονικό διά¬ 
στημα από 1.11.88 μέχρι 28.2.89. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Μαΐου 1989 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 
-♦- 

Αριθ. ΤΠΠΟ/ΓΝΟΣ/21392 (4) 

Σύσταση οργανωτικής επιτροπής για την επίδειξη ταινιών μικρού μή¬ 
κους στη Δράμα. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) των άρθρων 4 και 13 του Ν. 1232/1982 (Α' 22). 
β) του Ν. 1558/1985 (Α' 137). 

γ) της παρ. 5 του άρθρου 76 του Ν. 1556/1985 (Α' 167). 
δ) της παρ. 1 του άρθρου 37 του Ν. 1597/1986 (Α' 68). 

2. Την απόφαση του Υπουργού Προεδρίας της Κυβέρνησης αριθ. 
ΔΙΟΔ/Φ7/198/9523/10.10.1988 (Β' 746). 

3. Τις υπάρχουσες υπηρεσιακές ανάγκες, αποφασίζουμε: 

1. Συνιστάται οργανωτική επιτροπή για τη διοργάνωση του ΦΕΣΤΙ¬ 
ΒΑΛ ΕΛΛΗΝΙΚΩΝ ΤΑΙΝΙΩΝ ΜΙΚΡΟΥ ΜΗΚΟΥΣ στη Δράμα. 

2. Η συγκρότηση της οργανωτικής επιτροπής ορίζεται ως εξής: 
α. Ο Δήμαρχος Δράμας. 

β. Μία προσωπικότητα από το χώρο του κιν/φου ως καλλιτεχνικός 


διευθυντής του Φεστιβάλ. 

γ. Ένας ειδικός σε θέματα κιν/φου ως γραμματέας του Φεστιβάλ. 

δ. Ένας ειδικός σε θέματα δημοσίων σχέσεων. 

ε. Ένας εκπρόσωπος της Γενικής Γραμματείας Νέας Γενιάς. 

στ. Ένας εκπρόσωπος της Εταιρείας Σκηνοθετών. 

ζ. Ένας εκπρόσωπος της ενώσεως τεχνικών του Κιν/φου. 

η. Ένας εκπρόσωπος της ΕΡΤ Α.Ε. 

θ. Ένας εκπρόσωπος της κιν/κής λέσχης Δράμας. 

ι. Δύο εκπρόσωποι των Νέων Σκηνοθετών. 

3. Ο διορισμός των τακτικών και αναπληρωματικών μελών γίνεται 
με απόφαση της Υπουργού Πολιτισμού, στην οποία ορίζεται και ο Πρόε¬ 
δρος της επιτροπής. 

4. Η θητεία των μελών της επιτροπής διαρκεί δύο (2) χρόνια. 

5. Η επιτροπή συγκαλείται με πρόσκληση του προέδρου της, στην 
οποία αναγράφονται και τα θέματα ημερήσιας διάταξης. Η πρόσκληση 
(κλήτευση) των μελών γίνεται σύμφωνα με τις διατάξεις της παρ. 5 του 
άρθρου ΐ9 του Ν. 1599/1986 (Α’ 75) όπως αυτές ισχύουν κάθε φορά. 
Οι αποφάσεις της επιτροπής εφόσον υπάρχει απαρτία λαμβάνονται με 
απόλυτη πλειοψηφία των παρόντων μελών με φανερή ψηφοφορία. 

6. Έργο της επιτροπής είναι η οργάνωση το μήνα Σεπτέμβριο στη 
Δράμα επίδειξης ταινιών μικρού μήκους με την επωνυμία «ΦΕΣΤΙΒΑΛ 
ΕΛΛΗΝΙΚΩΝ ΤΑΙΝΙΩΝ ΜΙΚΡΟΥ ΜΗΚΟΥΣ», ο καθορισμός κάθε 
αναγκαίας λεπτομέρειας για την ομαλή διεξαγωγή του φεστιβάλ καθώς 
και η καθιέρωση ηθικών βραβείων στους νικητές του φεστιβάλ. 

Για την υποβοήθηση του έργου της η επιτροπή μπορεί να αναθέτει σε 
άτομα ή ομάδες ειδικών, επί μέρους εργασίες για την αποτελεσματικό¬ 
τερη διεξαγωγή του φεστιβάλ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Μαΐου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

Α. ΠΕΠΟΝΗΣ Α.-Μ. (ΜΕΛΙΝΑ) ΜΕΡΚΟΥΡΗ 

-♦- 

Αριθ. ΥΠΠΟ/ΑΙΛΑΠ/Γ/760/23542 (5) 

Χαρακτηρισμός ως έργου τέχνης του κτιρίου ιδιοκτησίας Σκουρλά στην 
Πλατεία Αγ. Ασωμάτων 5 στην Αθήνα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ.Α'/26.7.85, 

β) του άρθρου 52 του Ν. 5351/1932 «περί Αρχαιοτήτων», 
γ) του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830», 
δ) του Π.Δ. 941/77 «περί Οργανισμού του ΥΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλου που αναφέρεταί στο θέμα. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 6/16.3.89, αποφασίζουμε: 

Χαρακτηρίζουμε ως έργο τέχνης που χρειάζεται ειδική κρατική προ¬ 
στασία σύμφωνα με τις διατάξεις του Ν. 1469/50 το κτίριο της Πλα¬ 
τείας Αγ. Ασωμάτων 5, στην Αθήνα, ιδιοκτησίας Σκουρλά, γιατί είναι 
αξιόλογο δείγμα εκλεκτικιστικής αρχιτεκτονικής στην Αθήνα. 

Αθήνα, 26 Μαΐου 1989 

* Η ΥΠΟΥΡΓΟΣ 

Α.-Μ. (ΜΕΛΙΝΑ) ΜΕΡΚΟΥΡΗ 
- ψ - 

Αριθ. 0-1860 (6) 

Έγκριση του Ειδικού Κανονισμού Λιμένα Ναυπλίου αριθ. 20. 

Η ΝΟΜΑΡΧΗΣ ΑΡΓΟΛΙΔΑΣ 

Σύμφωνα με: 

1. Τις διατάξεις του άρθρου 136 του Ν.Δ. 187/73 «περί Κώδικα 
Δημοσίου Ναυτικού Δικαίου». 

2. Τις διατάξεις του Π.Δ. 388/83 (ΦΕΚ 119-Α/8.9.83). 

3. Το σχέδιο του Ειδικού Κανονισμού του Λιμένα Ναυπλίου που μας 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

υποβλήθηκε με την αναφορά της Λιμενικής Αρχής Ναυπλίου 
Μ.3131.1/2/89/25.4.89 και επειδή, με τις ανωτέρω διατάξεις ρυθ¬ 
μίζονται θέματα που κανονίζουν την εύρυθμη λειτουργία του Λιμένα, 
αποφασίζουμε: 

Άρθρο μόνο 

α) Εγκρίνουμε τον παρακάτω Ειδικό Κανονισμό του Λιμένα Ναυ¬ 
πλίου αριθ. 20. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΝΑΥΠΛΙΟΥ 

ΑΡΙΘ. 20 

Περί αναπροσαρμογής λεμβουχικών δικαιωμάτων και ναύλων Ε/Γ- 
Π/Κ που εκτελούν εκδρομικούς πλόες. 

Ο ΛΙΜΕΝΑΡΧΗΣ ΝΑΥΠΛΙΟΥ 
Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. κωδικοποιηθέ- 
ντος νόμου 499/47 «περί πειθαρχικής εξουσίας των προϊσταμένων Λι¬ 
μενικών Αρχών» (ΦΕΚ 162 Α), συνδυαζόμενες με τα άρθρα 141-157 
του Ν.Δ. 187/73 με το οποίο κυρώθηκε ο κώδικας δημοσίου ναυτικού 
δικαίου (ΦΕΚ 261 Α). 

β) Τις διατάξεις του Ν.Δ. 444/70 «περί αρμοδιότητας του Λ.Σ. και 
σχέσης προς τις αρμοδιότητες των Σωμάτων Ασφαλείας» (ΦΕΚ 39 Α). 

γ) Τις διατάξεις του Π.Δ. 388/83 (ΦΕΚ 119 Α), αποφασί¬ 
ζουμε: 

Άρθρο 1 

Ο παρών Ειδικός Κανονισμός Λιμένα Ναυπλίου ισχύει στη χερσαία 
και θαλάσσια ζώνη του, τους όρμους, καθώς και τη θαλάσσια έκταση 
της περιοχής δικαιοδοσίας της Λιμενικής Αρχής Ναυπλίου και των υφι¬ 
σταμένων της Λιμενικών Σταθμών και Υπαλλήλων Λιμένα καθώς αυτή 
καθορίζεται από τις κείμενες διατάξεις. 

Άρθρο 2 

Ο ναύλος με επιστροφή για ολική ναύλωση των Ε/Γ-Π/Κ αναψυχής 
που εκτελούν εκδρομικούς πλόες στην περιοχή του Υ/Κ Ναυπλίου κα¬ 
θορίζονται όπως πιο κάτω: 

α) Από λιμένα Ναυπλίου στον όρμο Αρβανιτιάς 498 δρχ. 
β) Από λιμένα Ναυπλίου στον όρμο Καραθώνας 746 δρχ. 
γ) Από λιμένα Ναυπλίου στον λιμένα Μύλων 997 δρχ. 
δ) Από λιμένα Ναυπλίου στο λιμένα Κιβερίου 997 δρχ. 
ε) Από λιμένα Ναυπλίου στο λιμένα Τολού 1495 δρχ. 
στ) Από λιμένα Τολού στον όρμο Καραθώνας 997 δρχ. 
ζ) Από λιμένα Τολού στον όρμο Δρεπάνου 997 δρχ. 
η) Από λιμένα Τολού στις νησίδες Ρόμβη (Τολό) - Δασκαλειό - Κορο- 
νήσι 498 δρχ. 

Από οποιοδήποτε άλλο αφετήριο λιμάνι της περιοχής ήθελε εκτελε- 
σθεί εκδρομικός πλους ο ναύλος ορίζεται σε 99 δρχ. κατά άτομο ανά 
ώρα. Για κάθε ώρα αναμονής ο ναύλος προσαυξάνεται κατά 249 δρχ. 

Άρθρο 3 

1. Ο ναύλος με επιστροφή από λιμένα Ναυπλίου για επίσκεψη του θα¬ 
λασσίου φρουρίου ΜΠΟΥΡΤΖΙ ορίζεται σε 37 δρχ. Για θαλάσσιο περί¬ 
πατο από λιμένα Ναυπλίου γύρω από το φρούριο ΜΠΟΥΡΤΖΙ και επι¬ 
στροφή σε 49 δρχ. κατ’ άτομο. Ο ναύλος Ναύπλιο - Μπούρτζι - Αρβανι¬ 
τιά - Ναύπλιο καθορίζεται σε 64 δρχ. κατά άτομο. 

2. Η καταβολή του ναύλου από τους επισκέπτες θα γίνεται κατά τη 
μετάβασή τους προς το φρούριο ΜΠΟΥΡΤΖΙ. Απαλλάσσονται από την 
καταβολή ναύλου παιδιά μέχρι τριών (3) ετών. 

3. Η επιστροφή των επισκεπτών από ΜΠΟΥΡΤΖΙ στο λιμένα Ναυ¬ 
πλίου θα γίνεται με οποιοδήποτε Ε/Γ σκάφος χωρίς καμία επιβάρυνση. 

Άρθρο 4 

1. Τα λεμβουχικά δικαιώματα για τη μεταφορά των επιβατών με τις 
συνήθεις αποσκευές τους (βάρους μέχρι 25 χιλ.) από τα πλοία που πα¬ 
ραμένουν στην άγκυρα μέχρι τις προβλήτες και αντιστρόφως καθορίζο¬ 
νται ως πιο κάτω: 

α) Γ ιοί επιβάτες ανεξαρτήτου θέσης 75 δρχ. κατ’ άτομο, 
β) Για μεταφορά επισκεπτών καταβάλλεται για κάθε διαδρομή με 
επιστροφή 99 δρχ. κατ’ άτομο. 

γ) Για μέλη πληρώματος, εργατοτεχνίτες και άλλους συναλλασσομέ- 
νους με το πλοίο 49 δρχ. κατ’ άτομο. 

2. Για αποσκευές βάρους μεγαλύτερου των 25 χιλ/μων και μέχρι 


50 χιλ/μων καταβάλλεται από τα διακινούμενα άτομα λεμβουχικό δι¬ 
καίωμα 37 δρχ. Οι αποσκευές βάρους μεγαλύτερου των 50 χιλ/μων 
μεταφέρονται μόνο με τις Φ/Γ λέμβους εφόσον υπάρχει η κατηγορία 
αυτή στο λιμένα και εάν δεν υπάρχει μεταφέρονται με τις Ε/Γ λέμβους 
σε ιδιαίτερο δρομολόγιο. 

3. Οι λεμβούχοι έχουν υποχρέωση να βοηθούν τα άτομα που μεταφέ¬ 
ρουν αποσκευές κατά τη φόρτωση και εκφόρτωσή τους και να φροντί¬ 
ζουν για την τοποθέτηση και ασφαλή τακτοποίησή τους πάνω στο κατά¬ 
στρωμα της λέμβου. 

Άρθρο 5 

Ορίζουμε αντάλλαγμα χρήσης λέμβου συμπεριλαμβανομένης και της 
αμοιβής των επιβαινόντων λεμβούχων για αποκλειστική χρησιμοποί¬ 
ηση προς μεταφορά επίπλων, αποσκευών και εμπορευμάτων από ή προς 
το πλοίο σε 746 δρχ. και προκειμένου για μεταφορά από πλοίο που βρί¬ 
σκεται μακριά του λιμένα ή όρμου 997 δρχ. Η παραπάνω τιμή μειώνε¬ 
ται κατά 30% προκειμένου για είδη Δημοσίου, Γεωργικά εφόδια που 
διακινούνται από ΑΤΕ ή από άλλους Κρατικούς ή Κοινωφελείς Οργανι¬ 
σμούς. 

Άρθρο 6 

Το λεμβουχικό δικαίωμα σε περίπτωση άφιξης τουριστικών πλοίων 
για αποβίβαση ή επιβίβαση περιηγητών καθορίζεται σε 61 δρχ. κατά 
περιηγητή. 

Άρθρο 7 

Για την εξυπηρέτηση αγκυροβολημένων Φ/Γ ή Ε/Γ πλοίων ορίζεται 
αντάλλαγμα χρήσης μισθουμένης λέμβου, συμπεριλαμβανομένης και 
της αμοιβής των επιβαινόντων λεμβούχων, καθοριζόμενο σε 746 δρχ. 
για κάθε δρομολόγιο της λέμβου και για απόσταση μέχρι ένα ναυτικό 
μίλι από την κεντρική προβλήτα του λιμένα και από ώρα 08.00 μέχρι 
20.000, σε 871 δρχ. από ώρα 20.00 μέχρι 24.00 και σε 997 δρχ. από 
24.00 μέχρι 08.00. Για αποστάσεις μεγαλύτερες από ένα ναυτικό μίλι 
το λεμβουχικό δικαίωμα καθορίζεται με ελεύθερη συμφωνία και σε αδυ¬ 
ναμία επίτευξης συμφωνίας με απόφαση του Λιμενάρχη. 

Άρθρο 8 

1. Η αμοιβή των λεμβούχων που απασχολούνται με την πρόσδεση 
και λύση των κάβων των πλοίων που παραβάλουν ή πρυμνοδετούν στο 
λιμάνι καθορίζονται ως πιο κάτω: 

α) Για πλοία από 101 μέχρι 500 κ.ο.χ. σε 498 δρχ. . 

β) Για πλοία από 501 μέχρι 1.500 κ.ο.χ. σε 746 δρχ. 

γ) Για πλοία από 1.501 και άνω σε 997 δρχ. 

2. Για πλοία μέχρι 100 κ.ο.χ. καθώς επίσης για πολεμικά και πλοία 
τοπικών συγκοινωνιών δεν εισπράττεται καμία αμοιβή. 

Άρθρο 9 

Από την έναρξη ισχύος τού παρόντος Ειδικού Κανονισμού καταργεί- 
ται ο αριθ. 18 Ειδικός Κανονισμός Λιμένα Ναυπλίου (ΦΕΚ 193 Β/ 
6.4.1988). 

Άρθρο 10 

Οι παραβάτες του παρόντος Κανονισμού, του οποίου η ισχύς αρχίζει 
από τη δημοσίευσή του στην Εφημερίδα της Κυβερνήσεως και η εκτέ¬ 
λεσή του ανατίθεται στα Λιμενικά Όργανα, ανεξάρτητα από τις συντρέ- 
χουσές ποινικές ή αστικές ευθύνες κατά την ισχύουσα Νομοθεσία υπό- 
κεινται και στις κυρώσεις του άρθρου 157 του Ν.Δ. 187/73 (ΦΕΚ 261 
Α/3.10.1973), όπως τροποποιήθηκε με το Π.Δ. 207/85 (ΦΕΚ 760 
Α/ 

3.4.1985). 

Ναύπλιο, 25 Απριλίου 1989 
Ο Λιμέναρχης 

Υποπ/ρχος ΑΣ ΔΗΜΗΤΡΙΟΣ ΚΥΜΠΟΥΡΗΣ 

Ορίζουμε ημερομηνία έναρξης ισχύος αυτού από την ημέρα δημο- 
μοσίευσής του στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Ναύπλιο, 19 Μαΐου 1989 

Η Νομάρχης 
ΜΑΡΘΑ ΣΗΜΑΝΤΩΝΗ 

Αριθ. 2605 (7) 

Διαπίστωση αριθμού προσωρινών θέσεων με σχέση εργασίας ιδ. δικαίου 
αορίστου χρόνου στο Κ.Π.Σ. Αρχανών Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Το Ν. 1735/87. 

2. Την Κοινή Υπουργική Απόφαση ΔΙΠΙΔ/Φ42/24/11440/ 
31.12.86. 

3. Την αριθ. 4/29.9.88 γνωμοδότηση του Κοινού Υπηρεσιακού 
Συμβουλίου ΝΠΔΔ Ν. Ηρακλείου. 

4. Την απόφαση μας αριθ. 2509/17.5.89, αποφασίζουμε: 

Διαπιστώνουμε τον αριθμό των προσωρινών θέσεων με σχέση εργα¬ 
σίας ιδιωτικού δικαίου αορίστου χρόνου του Κ.Π.Σ. Αρχανών που συ- 
στάθηκαν με την παραπάνω σχετική (4) απόφασή μας, κατά ειδικό¬ 
τητα. 

1. Μια θέση Νηπιαγωγού. 

2. Μια θέση προσωπικού βοηθητικών εργασιών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ηράκλειο, 19 Μαΐου 1989 
Ο Νομάρχης 

ΓΕΩΡΓΙΟΣ ΤΖΑΝΑΚΑΚΗΣ 

-♦- 

Αριθ, 12214 (8) 

Έγκριση του Ειδικού Κανονισμού Λιμένα Ηρακλείου αριθ. 37. 

Ο ΝΟΜΑΡΧΗΣ ΗΡΑΚΛΕΙΟΥ 

Σύμφωνα με: 

1. Τις διατάζεις του άρθρου 156 του Ν.Δ. 187/73 «περί Κώδικος 
Δημοσίου Ναυτικού Δικαίου». 

2. Τις διατάξεις του Π.Δ. 338/83 (ΦΕΚ 119 Α/8.9.83). 

3. Το σχέδιο του αριθ. 37 Ειδικού Κανονισμού Λιμένα Ηρακλείου 
που μας υποβλήθηκε με την αριθ. 3422.24/2/89/27.4.89 αναφορά 
της Λιμενικής Αρχής Ηρακλείου και επειδή με τις ανωτέρω διατάξεις 
ρυθμίζονται θέματα που κανονίζουν την εύρυθμη λειτουργία του Λιμένα, 
αποφασίζουμε: 

Άρθρο μόνο 

α) Εγκρίνουμε τον παρακάτω Ειδικό Κανονισμό του Λιμένα Ηρα¬ 
κλείου αριθ. 37. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΗΡΑΚΛΕΙΟΥ 
ΑΡΙΘ. 37 

Περί προσαρμογής των ρυμουλκικών δικαιωμάτων Λιμένα Ηρα¬ 
κλείου. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΗΡΑΚΛΕΙΟΥ 
Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. Κωδικοποιηθέ- 
ντος Νόμου 499/47 «περί πειθαρχικής εξουσίας των Προϊσταμένων Λι¬ 
μενικών Αρχών» (ΦΕΚ 162 Α), συνδυαζόμενες με τα άρθρα 141-157 
του Ν.Δ. 187/73 με το οποίο κυρώθηκε ο Κώδικας Δημοσίου Ναυτι¬ 
κού Δικαίου (ΦΕΚ 261 Α). 

β) Τις διατάξεις του Ν.Δ. 444/70 «περί αρμοδιότητας του Λ.Σ. και 
σχέσεως προς τις αρμοδιότητες των Σωμάτων Ασφαλείας» (ΦΕΚ 39 

Α). 

γ) Τις διατάξεις του Π.Δ. 338/83 (ΦΕΚ 119 Α/8.9.83). 

δ) Το άρθρο 188 παραγρ. 2 του Ν.Δ. 187/73 (ΦΕΚ 261 Α/ 
3.10.73) όπως αντικαταστάθηκε με το άρθρο 1 τουΝ.Δ. 32/74(ΦΕΚ 
248 Α/74). 

ε) Την αριθμ. 3422.25/4/89/6.4.89 δ/γή ΥΕΝ/ΔΛΛΕ β’ 
Άρθρο 1 

Ο παρών Ειδικός Κανονισμός Λιμένα Ηρακλείου ισχύει στη χερσαία 
και θαλάσσια ζώνη του. τους λιμένες, τους όρμους, καθώς και τη θα¬ 
λάσσια έκταση της περιοχής δικαιοδοσίας της Λιμενικής Αρχής και των 


υφισταμένων της Λιμενικών Σταθμών και Υπαλλήλων Λιμένα καθώς 
αυτή καθορίζεται από τις κείμενες διατάξεις. 

Άρθρο 2 

1. Τα ρυμουλκικά δικαιώματα σε κάθε ρυμούλκηση εισόδου - εξόδου 
στο λιμάνι Ηρακλείου ορίζονται ως εξής για κάθε χρησιμοποιούμενο ρυ¬ 
μουλκό ανάλογα με τη χωρητικότητα του ρυμουλκούμενου πλοίου. 



Ολική χωρητικότητα πλοίου 
(σε κόρους) ' 

Επιβατηγά 

Φορτηγά 

Από 500 - 2000 

4130 

5358 

» 

2001 - 3000 

5358 

6390 


3001 - 4500 

6390 

8242 

» 

4501 - 7000 

8242 

10718 

» 

7001 - 10000 

11749 

14010 


10001 - 25000 

15043 

17108 

» 

25001 - και άνω 

15670 

17734 


2. Τα μικτά πλοία καταβάλλουν ρυμουλκικά δικαιώματα επιβατη¬ 
γών πλοίων εφόσον διαθέτουν πάνω από τριάντα (30) κρεβάτια επιβα¬ 
τών και στην αντίθετη περίπτωση δικαιώματα φορτηγών πλοίων. 

Άρθρο 3 

1. Πλοία του Ελληνικού Πολεμικού Ναυτικού καταβάλλουν ρυμουλ¬ 
κικά δικαιώματα ανάλογα με το εκτόπισμά τους, τα οποία καθορίζονται 
κατά τον κατάπλου και απόπλου τους για κάθε χρησιμοποιούμενο ρυ¬ 
μουλκό ως εξής: 

α) Πολεμικά πλοία μέχρι 3000 τόννους εκτόπισμα 4130 δρχ. 

β) Πολεμικά πλοία από 3001 - 7000 τόννους εκτόπισμα 7424 δρχ. 

γ) Πολεμικά πλοία από 7001 τόννους και άνω εκτόπισμα 10718 

δρχ· 

2. Ξένα πολεμικά πλοία καταβάλλουν τα παραπάνω δικαιώματα 
εφόσον διαπιστωθεί αμοιβαιότητα μεταχείρισης των Ελληνικών Πολε¬ 
μικών Πλοίων στα λιμάνια των αντίστοιχων ξένων κρατών (μειωμένα 
τέλη) διαφορετικά καταβάλλουν ρυμουλκικά δικαιώματα φορτηγών 
πλοίων, βάσει της κλίμακας του προηγουμένου άρθρου λαμβανομένου 
υπόψη του εκτοπίσματος τους αντί της προβλεπόμενης ολικής χωρητι¬ 
κότητας. 

Άρθρο 4 

Για μεθορμίσεις πλοίων μέσα στη Λιμενική περιοχή Ηρακλείου κατα¬ 
βάλλονται ως ρυμουλκικά δικαιώματα τα στο άρθρο 2 προσαυξημένα 
κατά 25% αν η μεθόρμιση γίνεται με τη βοήθεια των μηχανών του ρυ¬ 
μουλκούμενου πλοίου και κατά 50% σε περίπτωση μη λειτουργίας των 
μηχανών του μεθορμιζόμενου πλοίου. 

Άρθρο 1 5 

1. Για πέρα της κανονικής ρυμούλκισης απασχόληση ή δέσμευση του 
Ρ/Κ μέσα ή έξω και κοντά στο λιμάνι για ασφάλεια του πλοίου ή για 
οποιαδήποτε αιτία προερχόμενη από το πλοίο (π.χ. βλάβη, καθυστέ¬ 
ρηση άφιξης ή αναχώρησης) οφείλεται αποζημίωση κατά ώρα σε 2726 
δρχ. 

2. Αν κατ’ αυτή χρειάζεται και συγκράτηση του πλοίου ωριαία απο¬ 
ζημίωση καθορίζεται σε 4286 δρχ. 

3. Τα ρυμουλκικά δικαιώματα για επιφυλακή Ρ/Κ καθορίζονται για 
κάθε ώρα ως εξής: 

α) Ρ/Κ μέχρι 450 ΗΡ δραχμές 2398 

β) Ρ/Κ από 451 ΗΡ και πάνω δραχμές 2726 

4. Για κάθε άλλη περίπτωση απασχόλησης ή δέσμευσης του Ρ/Κ 
(όπως παροχή ατμού, άντληση νερών κλπ.) γίνεται ιδιαίτερη συμφωνία. 

5. Απασχόληση ή δέσμευση Ρ/Κ για τους λόγους που αναφέρονται 
στις παραπάνω 1, 2 και 3 παραγράφους για χρονικό διάστημα μέχρι 
μισή ώρα δεν αμοίβεται, για απασχόληση πάνω από μισή ώρα κατα¬ 
βάλλεται αποζημίωση ολόκληρης ώρας. 

6. Η απασχόληση του Ρ/Κ μέσα και έξω από το λιμάνι για ρυμούλ¬ 
κηση ή για άλλη αιτία αρχίζει να υπολογίζεται την ώρα αναχώρησης 
από τη βάση του και τελειώνει την ώρα της επιστροφής στη βάση του, 
χωρίς να συμπεριλαμβάνοντάι στα χρονικά αυτά όρια καθυστερήσεις 

που θα γίνουν από υπαιτιότητα του ρυμουλκού. 

7. Τα κάθε είδους ρυμουλχιχά δικαιώματα κατά το Σάββατο προ¬ 
σαυξάνονται κατά ποσοστό 50%. 


Άρθρο 6 

Από της δημοσιεύσεως του παρόντος καταργείται ο αριθμ. 34 Ειδι¬ 
κός Κανονισμός Λιμένα Ηρακλείου (ΦΕΚ 445 Β/29.6.88). 


Άρθρο 7 

Οι παραβάτες του παρόντος Ειδικού Κανονισμού του οποίου η ισχύς 
αρχίζει από τη δημοσίευσή του στην Εφημερίδα της Κυβερνήσεως και η 
εκτέλεσή του ανατίθεται στα Λιμενικά Όργανα, ανεξάρτητα από τις συ- 
ντρέχουσες ποινικές ή αστικές ευθύνες κατά την ισχύουσα Νομοθεσία 
υπόκεινται και στις κυρώσεις του άρθρου 157 του Ν.Δ. 187/73 (ΦΕΚ 
261 Α/3.10.73), όπως τροποποιήθηκε με το Π.Δ. 207/85 (ΦΕΚ 
760Α'/3.5.85). 


Ηράκλειο, 27 Απριλίου 1989 

Ο Κεντρικός Λιμενάρχης 
Πλοίαρχος ΑΣ ΣΑΒΒΑΣ ΜΠΗΛΙΑΣ 

β) Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 17 Μαΐου 1989 

Ο Νομάρχης 
Γ. ΤΖΑΝΑΚΑΚΗΣ 

1422 . (?> 

Τροποποίηση της παρ. 2 του άρθρου 16 του Κανονισμού Λειτουργίας, 
Διοικήσεως και Παροχών του Κ.Α.Φ. Λιμένος - Ξηράς Κορίνθου. 


Ο ΝΟΜΑΡΧΗΣ ΚΟΡΙΝΘΙΑΣ 


Έχοντας υπόψη: 

1. Τις διατάξεις του Κωδ. Ν. 5167/1932 «περί ρυθμίσεως των εις 
τους Λιμένας Φορτ/κών εργασιών κλπ.» όπως τροποποιήθηκε από το 
Ν.Δ. 1254/49. 

2. Τις διατάξεις του Π.Δ. 1156/77 «περί οργανισμού του Υπουρ¬ 
γείου Εργασίας». 

3. Το με αριθ. 3/1989 πρακτικό συνεδριάσεως της ΔΕ/ΚΑΦ Λιμέ¬ 
νος - Ξηράς Κορίνθου «περί αναπροσαρμογής του ποσού της εφ’ άπαξ 
αποζημίωσης». 

4. Το με αριθ. 14071/10.5.89 έγγραφο του Υπουργείου Εργασίας 
με το οποίο δίδεται η σύμφωνος γνώμη για την αναπροσαρμογή του 
ύψους της εφ’ άπαξ αποζημίωσης του Κ.Α.Φ. Λιμένος - Ξηράς Κορίν¬ 
θου. 

5. Την οικονομική δυνατότητα του ΚΑΦ Λιμένος - Ξηράς Κορίνθου, 
αποφασίζουμε: 

Εγκρίνουμε την τροποποίηση της παρ. 2 του άρθρου 16 του Κανονι¬ 
σμού Λειτουργίας, Διοικήσεως και Παροχών του Κ.Α.Φ. Λιμένος - Ξη¬ 
ράς Κορίνθου που εγκρίθηκε με τη με αριθ. 115544/7062/65 από¬ 
φασή του Υπουργού Εργασίας και τροποποιήθηκε μεταγενέστερα, ως 
εξής: - 

«Το καταβαλλόμενο στους δικαιούχους ποσό της εφ’ άπαξ αποζημί¬ 
ωσης, ορίζεται ανάλογα με τα χρόνια συμμετοχής στο ΚΑΦ ως ακολού¬ 
θως: 

α) Για όσους έχουν 10 έτη συμμετοχής στο ΚΑΦ Λιμένος - Ξηράς 
Κορίνθου, διακόσιες ογδόντα χιλιάδες (280.000) δρχ. 

β) Για κάθε έτος συμμετοχής πέρα από την δεκαετία και μέχρι το 
30ό έτος, ποσοστό 14% του πιο πάνω βασικού ποσού της ΙΟετίας. 

γ) Για κάθε έτος συμμετοχής πέρα από τα 30 έτη και μέχρι 35 έτη 
σαράντα χιλιάδες (40.000) δρχ. 

δ) Το ανώτατο ποσό της εφάπαξ αποζημίωσης σε καμμιά περίπτωση 
δεν θα υπερβαίνει το ένα εκατομμύριο διακόσιες εξήντα τέσσερις χιλιά¬ 
δες (1.264.000) δραχμές. 

«Κλάσμα του έτους μεγαλύτερο τών έξι (6) μηνών, υπολογίζεται ως 
ολόκληρο έτος για τον υπολογισμό της προσαύξησης, όχι όμως και για 
τη θεμελίωση δικαιώματος για τη χορήγηση της παροχής». 


Η απόφαση αυτή να δημοσιευθεί στην Εφημερίδα της Κυβερνήσεως. 
Κόρινθος, 19 Μαΐου 1989 

Ο Νομάρχης 
ΔΗΜ. ΚΩΤΣΟΠΟΥΛΟΣ 

- ♦ - 

1427 (10) 

Τροποποίηση της παρ. 2 του άρθρου 16 του κανονισμού παροχών 
Κ.Α.Φ. Ξηράς Κιάτου. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: “ 

1. Τις διατάξεις του Κ.Ν. 5167/1932 «περί ρυθμίσεως των εις τους 
λιμένας Φορτ/κών εργασιών κλπ». όπως τροποποιήθηκε από το Ν.Δ. 
1254/49. _ 

2. Τις διατάξεις του Π.Δ. 1156/77 «περί οργανισμού του Υπουρ¬ 
γείου Εργασίας». 

3. Το με αριθ. 88/6.2.89 πρακτικό συνεδρίασης της ΔΕ/ΚΑΦ Ξη¬ 
ράς Κιάτου. 

4. Το με αριθ. 13595/27.4.1989 έγγραφο του Υπουργείου Εργα¬ 
σίας. 

5. Την οικονομική δυνατότητα του ΚΑΦ Ξηράς Κιάτου, αποφασί¬ 
ζουμε: 

Εγκρίνουμε την τροποποίηση της παρ. 2 του άρθρου 16 του Κανονι¬ 
σμού Παροχών του ΚΑΦ Ξηράς Κιάτου, που εγκρίθηκε με την αριθ. 
12267/2612/76 απόφαση και τροποποιήθηκε μεταγενέστερα ως 

εξής: 

«Το καταβαλλόμενο στους δικαιούχους ποσό εφάπαξ αποζημίωσης, 
ορίζεται, ανάλογα με τα χρόνια συμμετοχής στο ΚΑΦ ως ακολούθως: 

Για όσους έχουν δέκα (10) χρόνια συμμετοχής στο ΚΑΦ, διακόσιες 
σαράντα τρεις χιλιάδες τετρακόσιες τριάντα δύο (243.432) δραχμές. 

Το ποσό αυτό θεωρείται βασικό και προσαυξάνεται κατά είκοσι μία 
χιλιάδες τριακόσιες (21.300) δραχμές για κάθε χρόνο συμμετοχής στο 
ΚΑΦ πέρα από τη ΙΟετία και μέχρι να συμπληρωθεί 20ετία και κατά 
είκοσι τέσσερις χιλιάδες τριακόσιες σαράντα τρεις (24.343) δραχμές 
για κάθε χρόνο συμμετοχής πέρα από την 20ετία. 

Σε καμμιά περίπτωση το συνολικό ποσό της εφάπαξ αποζημίωσης 
δεν θα ξεπερνά τις τετρακόσιες εβδομήντα οκτώ.χιλιάδες εκατόν εβδο¬ 
μήντα (478.170) δραχμές ανώτατο όριο. 

Κλάσμα του χρόνου μεγαλύτερο των έξι (6) μηνών υπολογίζεται σαν 
ολόκληρος χρόνος για τον υπολογισμό της προσαύξησης, όχι όμως και 
για τη θεμελίωση δικαιώματος για τη χορήγηση της παροχής». 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 19 Μαΐου 1989 

Ο Νομάρχης 
ΔΗΜ. ΚΩΤΣΟΠΟΥΛΟΣ 

-♦- 

5859 (11) 

Προσαρμογή του Οργανισμού Εσωτερικής Υπηρεσίας της Κοινότητας 
. Τρύπης Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις δ/ξεις του Ν. 1586/86 «Βαθμολογική διάρθρωση των θέ¬ 
σεων του Δημοσίου, Ν.Π.Δ.Δ. και Ο.Τ.Α. και άλλες Δ/ξεις». 

2. Τις δ/ξεις του Π. Δ/τος 37α/87, 

3. Τις δ/ξεις του άρθρου 12 του Ν. 1189/81 «Περί κυρώσεως του 
Κώδικος περί καταστάσεως του προσωπικού Ο.Τ.Α.». 

4. Τις αριθ. 18/87 και 7/88 αποφάσεις του Κ.Σ. της Κοινότητας 
Τρύπης που αφορά την προσαρμογή του Ο.Ε.Υ. της κοινότητας στις δ/ 
ξεις του Ν. 1586/86.. 

5. Την ομόφωνη γνωμοδότηση του Υπηρεσιακού Συμβουλίου του 
άρθρου 14 του Ν. 1586/86 που διατυπώθηκε στο αριθ. 1/15.3.89 
πρακτικό (θέμα 9ο), αποφασίζουμε: 

Εγκρίνουμε τις 18/87 και 7/88 αποφάσεις του Κ.Σ. που αφορά την 
προσαρμογή στις δ/ξεις του Ν. 1586/86 του ΟΕΥ της κοιν/τας αυτής 
ώστε η διάρθρωση και διαβάθμιση των υπηρεσιών της κοιν/τας να έχει 
ως εξής: ' 

Γραμματεία: 

Α' Κατηγορία ΔΕ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κλάδος ΔΕΙ Διοικητικός 

Μία θέση μβ βαθμούς Γ-Α 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Σπάρτη, 15 Μαΐου 1989 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 
-♦- 

2260 (12) 
Έγκριση τροποποίησης των παραγράφων 4 και 14 του άρθρου 10 του 
καταστατικού του ΤΟΕΒ Μαγούλας Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν.Δ. 3881/58 «περί Εγγείων Βελτιώσεων». 

2. Το άρθρο 38 παρ. 3 του από 19.5.59 Β.Δ. «Περί Ο.Ε.Β.». 

3. Τις διατάξεις του Β.Δ. 192/72 «περί μεταβιβάσεως αρμοδιοτή¬ 
των στους Νομάρχες κλπ.». 

4. Τη ΖΓ10504 π.ε./Φ170/31.3.81 απόφασή μας «περί εγκρί- 
σεως τροποποιήσεως καταστατικού ΤΟΕΒ Μαγούλας Ν. Λακωνίας» 
(ΦΕΚ 224/Β/1981). 

5. Το πρακτικό 1/11.4.1989 (Θέμα 4) της Γενικής Συνέλευσης του 
ΤΟΕΒ Μαγούλας που ενέκρινε: α) την τροποποίηση της παραγράφου 4 
του άρθρου 10 του καταστατικού του και συγκεκριμένα τον καθορισμό 
νέας κλίμακας αριθμού ψήφων των μελών των ΤΟΕΒ στις τοπικές συνε¬ 
λεύσεις ως εξής: 

Από 1 στρέμμα μέχρι 20 στρέμματα 1 ψήφος 

Άνω των 20 στρεμμάτων 2 ψήφοι 

β) την τροποποίηση της παραγράφου 14 του άρθρου 10 του κατα¬ 
στατικού του και συγκεκριμένα τη διαγραφή των λέξεων «δύναται να» 
και την αντικατάστασή των με τις λέξεις «υποχρεωτικά θα», αποφασί¬ 
ζουμε: 

Εγκρίνουμε την τροποποίηση των παραγράφων 4 και 14 του άρθρου 
10 του καταστατικού του ΤΟΕΒ Μαγούλας όπως ψηφίστηκε από τη 
Γενική Συνέλευση με το Πρακτικό 1/11.4.1989 (θέμα 4). 

Η.απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 10 Μαΐου 1989 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 
-♦- 

ΕΣ 5789 (13) 

Ψήφιση ΟΕΤ της Κοινότητας Κονταριώτισσας, Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/1981 «περί καταατά- 
σεως προσωπικού Οργανισμών Τοπικής Αυτ/σης». 

2. Τις διατάξεις των άρθρων 1, 2, 3 και 4 του Ν. 1586/1986. 

3. Την εγκύκλιο του ΤΠ ΕΣ με αριθ. 53560/59/6.8.1986. 

4. Την απόφαση του Κ.Σ. Κονταριώτισσας με αριθ. 70/1988, με 
την οποία ψηφίζει τον ΟΕΤ της Κοινότητας. 

5. Τη γνωμοδότηση του Υπηρεσιακού Συμβουλίου του άρθρου 5 του 
Ν. 1188/81, αποφασίζουμε: 

Εγκρίνουμε την απόφαση του Κ.Σ. Κονταριώτισσας με αρ. 70/88 
που αφορά στην ψήφιση του ΟΕΥ της Κοινότητας και ορίζονται οι θέσεις 
αυτού ως ακολούθως: 

Η Υπηρεσία της Κοινότητας διαρθρούται ως εξής: 

Γραμματεία: Αυτή περιλαμβάνει τις παρακάτω θέσεις: 

1. Κατηγορία ΔΕ 

α) Κλάδος ΔΕΙ Διοικητικού: Μία (1) θέση με βαθμούς Γ-Α 

2. Κατηγορία ΥΕ 

α) Κλάδος ΥΕ1 Κλητήρων - θυρωρών γενικών καθηκόντων: Μία (1) 
Θέση με βαθμούς Δ-Γ' που κατέχεται. 

3. Προσωποπαγείς θέσεις που κατέχονται (άρθρο 2 Ν. 1476/84). 
Μία (1) θέση κατηγορίας ΔΕ κλάδου ΔΕ30 τεχνιτών γενικά με βαθ¬ 
μούς Γ-Α. 

Μέρος Β’ 

Προσωπικό με σχέση εργασίας ιδιωτικού δικαίου αορίστου χρόνου 


(παρ. 35 άρθρο 23 Ν. 1735/1987). 

α) Μία (1) θέση καθαριστή ή καθαρίστριας του κοινοτικού κατ/τος με 
χρόνο απασχόλησης μέχρι τρεις (3) ημέρες την εβδομάδα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 19 Μαΐου 1989 

Μ εντολή Νομάρχη 
Ο Δ/νων Προϊστάμενος 
ΣΠΥΡΟΣ ΜΠΑΡΑΣ 

-♦- 

ΓΕ 1228 (14) 

Παραχώρηση αδιάθετης χορτολιβαδικής έκτασης. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις α) του Ν.Δ/τος 532/70 «περί διοικητικής αποκε- 
ντρώσεως», β) του σε εκτέλεση αυτού εκδοθέντος αριθμ. 709/70 Β.Δ/ 
τος «περί καθορισμού των διατηρουμένων υπέρ του Υπουργού Γεωργίας 
αρμοδιοτήτων» και γ) του άρθρου 15 Ν. Δ/τος 2535/1953 σε συνδυα¬ 
σμό με τις λοιπές διατάξεις της Αγροτικής Νομοθεσίας «περί παραχω- 
ρήσεως δωρεάν κατά κυριότητα αδιάθετων εκτάσεων σε Δήμους και 
Κοινότητες για έργα κοινής ωφέλειας». 

2. Τα κτηματολογικά στοιχεία των χορτολιβαδικών εκτάσεων του 
αγρ/τος Λιτοχώρου αποτύπωσης 1982 που παραδόθηκαν στη Δ/νση 
Γεωργίας από τη Δ/νση Δασών σε εφαρμογή του άρθρου 74 Ν. 998/ 
79, με το από 14.4.1981 Πρωτόκολλο Παράδοσης και Παραλα¬ 
βής· 

3. Το αριθμ. 3410/4.10.88 έγγραφο του Δήμου Λιτοχώρου περί 
παραχωρήσεως 15 στρεμ, στην περιοχή Παλαιόσπορος Λιτοχώρου της 
πιο πάνω αποτύπωσης, όπως αυτά εμφανίζονται στο υπό στοιχεία 
ΑΒΓΔΑ Τοπογραφικό διάγραμμα του Δήμου Λιτοχώρου, όπου και η 
προβλεπόμενη από την ΕΠΑ Ζώνη Βιοτεχνικού Πάρκου, με σκοπό να 
χρησιμοποιηθεί για τις ανάγκες της Δ.Ε.Α.Λ., αλλά και για διάφορες 
ανταλλαγές και μεταφορές ιδιοκτησιών μέσα από την πόλη προς το βιο¬ 
τεχνικό πάρκο, για να εξυπηρετηθούν οι ανάγκες της ΕΠΑ. 

4. Τα έγγραφα 461/23.1.89 ΙΣΤ' Εφορίας Προϊστορικών και 
Κλασσικών Αρχαιοτήτων, 6230/11.11.88 Δ/νσης Δασών, ΤΠ 
10084/8.11.88 Τμήματος Πολεοδομίας, μετά οποία χορηγούνται οι 
σχετικές άδειες για την παραχώρηση στο Δήμο Λιτοχώρου, της πιο 
πάνω αναφερόμενης έκτασης, με τον όρο ότι σε περίπτωση που θα βρε¬ 
θούν κατά τη διάρκεια των εσκαφικών εργασιών αρχαία κινητά ή ακί¬ 
νητα, οι υπεύθυνοι είναι υποχρεωμένοι να ειδοποιήσουν αμέσως την 
Εφορεία Κλασσικών Αρχαιοτήτων, αλλιώς θα υποστούν τις κυρώσεις 
που προβλέπει για την παράβαση ο Νόμος ΚΝ 5351/1932 «περί Αρ¬ 
χαιοτήτων». 

5. Το αριθμ. 3/31.3.1989 Πρακτικό του Νομαρχιακού Συμβουλίου 
Πιερίας, με το οποίο αποφασίζεται ομόφωνα η παραχώρηση δωρεάν 
κατά κυριότητα στο Δήμο Λιτοχώρου η πιο πάνω αναφερόμενη έκταση 
και 

6. Εισήγηση της Δ/νσης Γεωργίας, αποφασίζουμε: 

Παραχωρούμε δωρεάν κατά κυριότητα στο Νομικό Πρόσωπο του 
Δήμου Λιτοχώρου, έκταση 15 στρεμμάτων, τμήματος του αριθμ. 16α 
χέρσου τεμαχίου (χορτολιβαδική) συνολικής έκτασης 1.921.362 τ.μ. 
του αγροκτήματος Λιτοχώρου αποτύπωσης 1982, όπως αυτή εμφανί¬ 
ζεται κατά θέση και όρια στο συνημμένο από Οκτώβριο 1988 τοπογρα¬ 
φικό διάγραμμα υπό στοιχεία ΑΒΓΔΑ του Δήμου Λιτοχώρου, με σκοπό 
να χρησιμοποιηθεί για τις ανάγκες της ΔΕΑΛ, αλλά και για διάφορες 
ανταλλαγές και μεταφορές ιδιοκτησιών μέσα από την πόλη του Λιτοχώ- 
ρου, για να εξυπηρετηθούν οι ανάγκες της ΕΠΑ. 

Ο Δήμος Λιτοχώρου παρακαλείται να μας στείλει αποδεικτικό τοιχο¬ 
κόλλησης της παρούσας και να φροντίσει για τη μεταγραφή της στα βι¬ 
βλία μεταγραφών του Υποθηκοφυλακείου Κατερίνης, αφού προηγουμέ¬ 
νως δημοσιευθεί στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 19 Μαΐου 1989 

Ο Νομάρχης 
ΔΗΜ. ΒΑΣΙΛΕΙΑΔΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6044 (15) 

Τροποποίηση και προσαρμογή Ο.Ε.Τ. Κοινότητας Αγ. Μάμαντος Ν. 

Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, του Ν. 1586/86 
και του Π.Δ. 37α/87. 

.2 Την 58/88 απόφαση του Κοινοτικού Συμβουλίου Αγ. Μάμαντος 
που αφορά την τροποποίηση και προσαρμογή του Ο.Ε.Ύ. της Κοινότη¬ 
τας στις διατάξεις του Ν. 1586/86. 

3. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 5 του Ν. 1188/81 σε συνδυασμό με το άρθρο 14 του Ν. 1586/ 
86, που διατυπώθηκε στο 1/89 πρακτικό. 

4. Τις διατάξεις του άρθρου 153 του ΔΚΚ (ΠΔ 76/85). 

5. Τον οικείο φάκελλο του Ο.Ε.Υ., αποφασίζουμε: 

Εγκρίνουμε όπως έχει την 58/88 απόφαση του Κοινοτικού Συμβου¬ 
λίου Αγ. Μάμαντος με την οποία τροποποιείται και προσαρμόζεται στις 
διατάξεις του Ν. 1586/86 ο Οργανισμός Εσωτερικής Υπηρεσίας της 
Κοινότητας, σύμφωνα με τον οποίο η σύνθεση', η διαβάθμιση και η κα¬ 
τάταξη των θέσεων του προσωπικού ορίζονται ως κατωτέρω: 

Α. ΜΟΝΙΜΟ ΠΡΟΣΩΠΙΚΟ 

1. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

α. Κατηγορία Δ.Ε. 

Κλάδος ΔΕΙ Διοικητικός. 

Δύο (2) θέσεις Γραμματέων με βαθμό Γ-Α. 

2. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 

α. Κατηγορία Δ.Ε. 


Κλάδος Δ.Ε. 29 οδηγών αυτοκινήτων 

Μία (1) θέση οδηγού αυτοκινήτου με βαθμό Γ-Α 

Κλάδος ΥΕ1 υδρονομέα 

Δύο (2) θέσεις υδρονομέα με βαθμό Δ-Γ 

Β. ΘΕΣΕΙΣ ΠΡΟΣΩΠΙΚΟΥ Ι.Δ. ΑΟΡΙΣΤΟΥ ΧΡΟΝΟΥ ΠΕΡΙΟ¬ 
ΡΙΣΜΕΝΗΣ ΑΠΑΣΧΟΛΗΣΗΣ 

Μία (1) θέση εργάτη καθαριότητας οδών, πλατειών και πάρκων πε- 
ριωρισμένης απασχόλησης (τρεις ώρες την ημέρα). 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 16 Μαΐου 1989 

Με εντολή Νομάρχη 
Ο Διευθυντής 
ΝΙΚ. ΠΑΡΙΤΣΗΣ 

- —>- 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

31369 (16) 

Στην παρ. 1 του αποφασιστικού μέρους και στο εδάφιο β της (Α) περί¬ 
πτωσης στη δεύτερη σειρά, διαγράφεται η φράση «στη θέση «Πελεκα- 
τίνα» Χανιών» και αντικαθίσταται με τη φράση «στη συμβολή των οδών 
Υψηλαντών και Περίδου». 

Επίσης στην ίδια παράγραφο στο εδάφιο (α) της Α περίπτωσης στη 
δεύτερη σειρά προστίθεται η φράση «στη θέση «Πελεκατίνα» Χανιών». 

(Από Ίο Υπουργείο Εσωτερικών) 

ΤΕΥΧΟΣ ΑΝΑΠΤΥΞΙΑΚΩΝ ΠΡΑΞΕΩΝ ΚΑΙ ΣΥΜΒΑΣΕΩΝ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας: 
ΤΕΙΕΧ 


Καποδιστρϊου 34 
104 32 

22.3211 ΥΡΕΤ ΟΒ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.30 - 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 

• ΒΙΒΛΙΟΘΗΚΗ: Σολωμού 51 τηλ.: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










